Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Mateo 20:1-34
20 “Ta ti pagarian ti langlangit umasping iti maysa a tao, maysa a bumalay, a rimmuar a nasapa iti bigat tapno manangdan kadagiti agtrabaho iti kaubasanna.+2 Idi a nakianamong kadagiti trabahador iti maysa a denario iti maysa nga aldaw,+ imbaonna ida idiay kaubasanna.3 Idi rimmuar met iti agarup maikatlo nga oras,+ nakitana ti dadduma nga agtaktakder idiay plasa+ nga awan pagsapulanda;4 ket kadagidiay kinunana, ‘Dakayo met, inkayo idiay kaubasan, ket aniaman a nainkalintegan itedkonto kadakayo.’5 Gapuna napanda. Manen isu rimmuar iti agarup maikanem+ ken maikasiam nga oras+ ket inaramidna ti kasta met laeng.6 Kamaudiananna, iti agarup maikasangapulo ket maysa nga oras isu rimmuar ket nasarakanna ti dadduma nga agtaktakder, ket kinunana kadakuada, ‘Apay a nagtaktakderkayo ditoy nga agmalmalem nga awan pagsapulanyo?’7 Kinunada kenkuana, ‘Agsipud ta awan asinoman a nanangdan kadakami.’ Kinunana kadakuada, ‘Inkayo met idiay kaubasan.’+8 “Idi a rumabiin,+ ti apo ti kaubasan kinunana iti tao a pagay-aywanenna, ‘Ayabam dagiti trabahador ket bayadam ida kadagiti tangdanda,+ mangrugi iti naudi agingga iti immuna.’9 Idi immay dagiti maikasangapulo ket maysa nga oras a tattao, immawatda tunggal maysa iti maysa a denario.10 Gapuna, idi immay dagiti immuna, impapanda nga umawatda iti ad-adu; ngem immawatda met iti tangdan iti gatad a maysa a denario.11 Idi maawatda dayta nangrugida nga agtanabutob maibusor iti bumalay+12 ket kinunada, ‘Dagitoy naudi nangbusbosda iti maysa nga oras a trabaho; kaskasdi nga impadam ida kadakami a nangibaklay iti babantot iti aldaw ken ti makakset a pudot!’13 Ngem kas sungbat iti maysa kadakuada kinunana, ‘Gayyem, awan ti dakes nga ar-aramidek kenka. Saan kadi a nakianamongka kaniak iti maysa a denario?+14 Alaem no ania ti kukuam ket inkan. Kayatko nga ited iti daytoy naudi ti isu met laeng kas kenka.+15 Saan aya a nainkalintegan kaniak nga aramidek no ania ti kayatko iti bambanag a kukuak? Wenno nadangkes aya ta matam+ agsipud ta naimbagak?’+16 Iti kastoy a pamay-an a dagiti maudi umunadanto, ket dagiti umuna maudida.”+17 Gapu ta nganngani itan sumang-at idiay Jerusalem, inlasin ni Jesus ti sangapulo ket dua nga adalan+ nga is-isuda ket kinunana kadakuada iti dalan:18 “Adtoy! Sumang-attayo idiay Jerusalem, ket ti Anak ti tao mayawatto iti panguluen a papadi ken eskriba, ket kondenarendanto a matay,+19 ket iyawatdanto kadagiti tattao iti nasnasion tapno pagang-angawanda ken tapno saplitenda ken tapno ilansada,+ ket iti maikatlo nga aldaw maibangonto.”+20 Idin ti ina ti annak ni Zebedeo+ immasideg kenkuana agraman ti annakna, nga agrukruknoy ken dumawdawat kenkuana iti maysa a banag.+21 Kinunana kenkuana: “Ania ti kayatmo?” Kinunana kenkuana: “Itedmo ti bilin a dagitoy dua nga annakko agtugawda, maysa iti makannawanmo ken maysa iti makannigidmo, idiay pagariam.”+22 Kinuna ni Jesus kas sungbat: “Saanyo nga ammo no ania ti dawdawatenyo. Mabalinyo aya ti uminum iti kopa+ a ngannganik inuman?” Kinunada kenkuana: “Mabalinmi.”23 Kinunana kadakuada: “Pudno nga uminumkayto iti kopak,+ ngem daytoy panagtugaw iti makannawanko ken iti makannigidko saanko a biang ti mangipaay, no di ket kukua dayta dagidiay nangisaganaan ni Amak.”+24 Idi a nangngeg daytoy ti sangapulo a sabsabali pay, nagrurodda iti dua nga agkabsat.+25 Ngem kinuna ni Jesus, idi inayabanna ida: “Ammoyo a dagiti agturay kadagiti nasion dominaranda ida ket dagiti naindaklan a tattao aramatenda ti autoridad kadakuada.+26 Saan a kastoy kadakayo;+ no di ket siasinoman a kayatna ti agbalin a naindaklan kadakayo masapul nga agserbi kadakayo,+27 ket siasinoman a kayatna ti agbalin nga umuna kadakayo masapul nga agbalin nga adipenyo.+28 A kas ti Anak ti tao immay, saan a tapno pagserbian, no di ket tapno agserbi+ ken tapno itedna ti kararuana kas subbot a kasukat dagiti adu.”+29 Itan bayat a rumrummuarda idi iti Jerico+ maysa a dakkel a bunggoy ti simmurot kenkuana.30 Ket, adtoy! dua a bulsek a lallaki nga agtugtugaw iti igid ti dalan, idi mangngegda a lumablabas ni Jesus, nagikkisda, a kunkunada: “Apo, maasianka kadakami, Anak ni David!”+31 Ngem siiinget nga imbaga kadakuada ti bunggoy nga agulimekda; kaskasdi a nagikkisda iti napigpigsa pay, a kunkunada: “Apo, maasianka kadakami, Anak ni David!”+32 Gapuna nagsardeng ni Jesus, inayabanna ida ket kinunana: “Ania ti kayatyo nga aramidek kadakayo?”33 Kinunada kenkuana: “Apo, maluktan koma dagiti matami.”+34 Idi simnek ti asina, sinagid ni Jesus dagiti matada,+ ket dagus a nakakitada, ket simmurotda kenkuana.+
ilo_Latn ilo_Latn ayr_Latn ilo_Latn